CELEX: E2008J0006
Language: sk
Date: 2009-05-13
Title: Rozsudok Súdneho dvora z  13. mája 2009 vo veci E-6/08 – Dozorný orgán EZVO proti Nórske kráľovstvo (Nesplnenie záväzkov zmluvnou stranou – smernica 2002/91/ES o energetickej hospodárnosti budov)

17.9.2009   
            
            
               SK
            
            
               Úradný vestník Európskej únie
            
            
               C 224/19
            
         
      ROZSUDOK SÚDNEHO DVORA
   
   z 13. mája 2009
   vo veci E-6/08
   Dozorný orgán EZVO proti Nórske kráľovstvo
   
      (Nesplnenie záväzkov zmluvnou stranou – smernica 2002/91/ES o energetickej hospodárnosti budov)
   
   2009/C 224/09
   Vo veci E-6/08 Dozorný orgán EZVO proti Nórske kráľovstvo – ŽIADOSTI o vyhlásenie, že Nórske kráľovstvo v predpísanej lehote neprijalo ani neoznámilo Dozornému orgánu EZVO opatrenia potrebné na vykonanie článkov 6 – 10 právneho predpisu uvedeného v bode 17 prílohy IV k Dohode o Európskom hospodárskom priestore, t. j. smernice Európskeho parlamentu a Rady 2002/91/ES zo 16. decembra 2002 o energickej hospodárnosti budov v znení prispôsobenom Dohode o EHP prostredníctvom jej protokolu 1, čím nesplnilo záväzky podľa článku 15 ods. 1 tohto právneho predpisu a podľa článku 7 Dohody o EHP, súdny dvor v zložení: Carl Baudenbacher, predseda, Henrik Bull, sudca, a Thorgeir Örlygsson, sudca-spravodajca, vyniesol 13. mája 2009 rozsudok, ktorého výroková časť znie takto:
   Súd týmto:
   
               1.
            
            
               Vyhlasuje, že neprijatím opatrení potrebných na vykonanie článkov 6 – 10 smernice Európskeho parlamentu a Rady 2002/91/ES zo 16. decembra 2002 o energickej hospodárnosti budov v predpísanej lehote Nórske kráľovstvo nesplnilo záväzky podľa článku 15 ods. 1 tejto smernice a podľa článku 7 Dohody o Európskom hospodárskom priestore.
            
         
               2.
            
            
               Nariaďuje Nórskemu kráľovstvu, aby zaplatilo súdne trovy.